536.02 REGOLAMENTI DWAR IR-REGOLARIZZAZZJONI TAL-ARRETRATI FUQ L-IMGĦAX DOVUT FUQ KONTIJIET TA’ UTILITAJIET MHUX IMĦALLSA L-AVVIŻ LEGALI 302 tal-2014. L-AVVIŻ LEGALI 302 tal-2014. 1. It-titolutaċ dawn ir-regolamenti hu r-Regolamenti dwar ir-Regolarizazzjoni tal-Arretrati fuq l-Imgħax dovut fuq Kontijijet ta’ Utilitajiet mhux Imħallsa. 2. Tifsir. F’dawn ir-regolamenti, sakemm ir-rabta tal-kliem ma teħtieġx xort’oħra, "perjodu ta’ regolarizazzjoni" tfisser il-perjodu li jkun beda mill-1 ta’ Settembru 2014 sal-31 ta’ Ottubru, iż-żewġ dati inklużi. 3. Eżenzjoni parzjali. L.S.423.01 L.S.423.03 Kull min, fid-data li jiġu fis-sehh dawn ir-regolamenti, ikollu flus dovuti fuq il-kontijiet għas-servizzi tal-elettriku u l-ilma u jkun dovut imgħax fuq dawn l-istess flus dovuti skont ir-regolament 66(3) tar-Regolamenti għas-Servizzi tal-Provvista tal-Elettriku, u r-regolament 30 tar-Regolamenti dwar il-Fornitura tal-Ilma, għandu jingħata eżenzjoni parzjali mill-pagamenti tal-arretrati relattivi għall-imgħax dovut fuq dawn il-kontijiet kemm il-darba jiġu mħarsa t-termini u l-kundizzjonijiet mniżżla f’dawn ir-regolamenti. 4. Perjodu ta’ regolarizazzjoni L-eżenzjoni parzjali mill-pagament tal-imgħax għandu jingħata lil kull min, tul il-perjodu ta’ regolarizazzjoni, jippreżenta l-formola applikabbli, imsemmija fir-regolament 5, mal-ARMS Limited. 5. (1) Kull min jippreżenta l-formola valida skont dan ir-regolament u jħallas il-flus kollha dovuti fuq il-kontijiet għas-servizzi tal-elettriku u l-ilma fi żmien il-perjodu ta’ regolarizazzjoni, iħallas biss 25 fil-mija tal-imgħax dovut. (2) Kull min jippreżenta l-formola valida skont dan ir-regolament u jħallas l-ammonti kollha dovuti fuq il-kontijiet għas-servizzi tal-elettriku u l-ilma fi żmien xahar minn wara l-għeluq tal-perjodu ta’ regolarizazzjoni, għandu jħallas biss 50 fil-mija tal-imgħax dovut. (3) Kull min jippreżenta l-formola valida skont dan ir-regolament u jħallas l-ammonti kollha dovuti fuq il-kontijiet għas-servizzi tal-elettriku u l-ilma fi żmien xaharejn minn wara l-għeluq tal-perjodu ta’ regolarizazzjoni, għandu jħallas biss 75 fil-mija tal-imgħax dovut.